Den kvinde, som Fyns Politi har ledt efter omkring Langeskov, er fundet i god behold onsdag aften.

Fyns Politi efterlyste tidligere på aftenen en rytter, der var faldet af en hest i Langesø Skov ved Morud.

En mand alarmerede klokken 17.04 politiet og fortalte, at han havde set en rødbrun hest med saddel på løbe rundt i området, men at han ikke kunne se rytteren nogen steder.

Fyns Politi iværksatte en større eftersøgning i skoven, hvor der både blev brugt hunde og droner i et forsøg på at finde rytteren.

Politiet talte senere med skovfogeden, der oplyste, at han havde set en kvinde, der faldt af en hest, men at hun efter hans opfattelse ikke var kommet til skade.

Fyns Politi oplyste onsdag aften, at de nu havde talt med kvinden, og at både hun og hest var i god behold.